
Roemeens 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Roemeens is 'n Oos-Roemaanse taol die in Roemenie en Moldavie door de mierderheid vaan de bevolking 
gesproke weurt. Allewel in Moldavie meistal vaan "Moldavisch" gesproke weurt, geit't hei dudelek um 
dezelfde taol. Wijer weure zuideleker op de Balkan nog dialekte gesproke die hiel kort bij 't Roemeens 
stoon; zuug ouch Aroemeens. Alles bijein zien 'rs oongeveer 28 miljoen minse met Roemeens es ierste taol. 

Klaanklier, grammair en vocabulair 


't Roemeens huurt, wie gezag, met 't Italiaans, tot de Oos-Roemaanse taolgroop, dat welt zegke tot 't 
miervoud de oetgange -i en -e gebroek, neet -os en -as. 't Roemeens kint versjeie diftonge, die oontstoon 
zien oet breking vaan lang monoftonge (ea, oa). De -z is de afgeloupe iewe vervalle. 

't Roemeens is de einege Roemaanse taol die nog get vaan't Latiense naomvellesysteem euvergehawwe 
heet: vruiwleke waord hobbe in 't inkelvoud ein vorm veur de nominatief/accusatief en ein veur de 
genitief/datief. De meiste Latiense oonzijege waord zien in 't Roemeens mennelek in 't inkelvoud en 
vrouwelek in't miervoud; Roemeense grammatica's spreke deks vaan ambigen (twieslechteg) veur neutru 
(oonzijeg). Wie't Italiaans heet't Roemeens drei vaan de veer conjugaties vaan verbe bewoerd. 

't Vocabulair vaan 't Roemeens versjelt vaan de aander Roemaanse taole umtot vaol Slavische waord 
drinzitte, die via de Slavische naobere, meh veural door't Kerkslavisch drin gekoume zie. Wijer heet't ouch 
Torkse (oet d'n tied vaan de Torkse euverhiersing) en Griekse waord. 

Extern linke 

■ Wikipedia op't Roemeens (https://ro.wikipedia.org/) 

■ EasyRomanian (http://www.easyromanian.com/) (Ingelstaolege cursus Roemeens) 

